
 Parlamentul României

Comisia pentru agricultură, silvicultură, industrie alimentară şi servicii  specifice
                                                                                               Bucureşti, 12.12.2001 

                                                                                               Nr. 24/531

RAPORT

asupra propunerii legislative privind perdelele forestiere de protecţie

În urma examinării propunerii legislative privind perdelele forestiere de protecţie, în şedinţa din 11.12.2001, Comisia propune ca aceasta să fie supusă spre dezbatere şi adoptare plenului Camerei Deputaţilor, cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
LEGE

privind perdelele forestiere de protecţie
Nemodificat


2.
CAPITOLUL I

Dispoziţii generale
Nemodificat


3.

Se introduce un nou articol, art. 1, cu următorul cuprins:

" Art.1- Perdelele forestiere de protecţie sunt formaţiuni cu vegetaţie forestieră înfiinţate prin plantare, cu lungimi diferite şi lăţimi relativ înguste, amplasate la o anumită distanţă unele faţă de altele sau faţă de un obiectiv cu scopul de a-l proteja împotriva efectelor unor factori dăunători."

Deputat: Marian Ianculescu - PSD
Pentru definirea termenului "perdele de protecţie" utilizat în textul legii.

4.
Art.1– (1) Înfiinţarea perdelelor forestiere de protecţie în România, reprezintă o acţiune de interes naţional.

   (2) Reţeaua de perdele forestiere de protecţie formează Sistemul Naţional al Perdelelor Forestiere de Protecţie.
Art. 1 se transferă după art.3 şi devine art. 4 .


5.
Art.2– Potrivit prezentei legi, perdelele forestiere de protecţie, sunt de următoarele tipuri:

    a) pentru protecţia terenurilor agricole contra factorilor climatici dăunători şi pentru ameliorarea condiţiilor climaterice din perimetrul apărat;

   b) antierozionale, de protejare a solului supus fenomenelor de eroziune;

    c) pentru protecţia căilor de comunicaţie şi de transport, în special împotriva înzăpezirilor;

   d) pentru protecţia digurilor şi malurilor contra curenţilor, a viiturilor, a gheţii, etc;

   e) pentru protecţia localităţilor şi a diverselor obiective economice şi sociale. 
Art. 2 se modifică şi va avea următorul cuprins:

" Art.2– Potrivit prezentei legi, perdelele forestiere de protecţie sunt de următoarele tipuri:

    a) pentru protecţia terenurilor agricole contra factorilor climatici dăunători şi pentru ameliorarea condiţiilor climaterice din perimetrul apărat;

   b) antierozionale, de protejare a solului supus fenomenelor de eroziune;

    c) pentru protecţia căilor de comunicaţie şi de transport, în special împotriva înzăpezirilor;

   d) pentru protecţia digurilor şi malurilor contra curenţilor, a viiturilor, a gheţii şi altele;
   e) pentru protecţia localităţilor şi a diverselor obiective economice şi sociale."

Deputat: Ilie Neacşu - PSD
Pentru corectitudinea exprimării gramaticale.

6.
Art.3– (1) Perdelele forestiere de protecţie pot fi, după caz, proprietate publică sau privată şi constituie bun de interes naţional.

    (2) Dreptul de proprietate asupra terenurilor cu perdele forestiere de protecţie se exercită în conformitate cu dispoziţiile prezentei legi.
Nemodificat.


7.

Prin transferare, art. 1 devine art. 4, se modifică şi va avea următorul cuprins:

" Art.4– (1) Înfiinţarea perdelelor forestiere de protecţie în România reprezintă o cauză de utilitate publică.

   (2) Reţeaua de perdele forestiere de protecţie formează Sistemul Naţional al Perdelelor Forestiere de Protecţie."

Deputat: Marian Ianculescu - PSD
Pentru folosirea termenului adecvat în contextul prezentei legi.

8.
Art.4– Statul, prin autoritatea publică centrală care răspunde de silvicultură şi prin inspectoratele de regim silvic şi cinegetic exercită controlul asupra modului de gospodărire al perdelelor forestiere de protecţie.
Art. 4 devine art. 5:

" Art.5– Statul, prin autoritatea publică centrală care răspunde de silvicultură şi prin inspectoratele de regim silvic şi cinegetic, exercită controlul asupra modului de gospodărire al perdelelor forestiere de protecţie."
Prin renumerotare.

9.
Art.5– (1) Dispoziţiile prezentei legi se aplică şi pentru crearea de cordoane forestiere.

   (2) Cordoanele forestiere sunt constituite din plantaţii de arbori şi arbuşti forestieri, care unesc trupuri de pădure sau reţele de perdele forestiere de protecţie, aflate la distanţe de până la 10 km, unele de altele. Ele pot avea lăţimi de până la 30 de m, şi se amplasează la marginea tarlalelor cultivate agricol, de-a lungul drumurilor existente, al digurilor şi malurilor, sau în jurul localităţilor. În aceste cazuri, cordoanele forestiere, constituie ele însele perdele forestiere de protecţie şi preiau funcţiile de protecţie ale acestora.
Art. 5 devine art. 6, se modifică şi va avea 

următorul cuprins:

" Art.6– (1) Dispoziţiile prezentei legi se aplică şi pentru crearea de cordoane forestiere.

   (2) Cordoanele forestiere sunt constituite din plantaţii de arbori şi arbuşti forestieri, care unesc trupuri de pădure sau reţele de perdele forestiere de protecţie, aflate la distanţe de până la 10 km, unele de altele. Ele pot avea lăţimi de până la 30 de m şi se amplasează la marginea tarlalelor cultivate agricol, de-a lungul drumurilor existente, al digurilor şi malurilor sau în jurul localităţilor. În aceste cazuri, cordoanele forestiere constituie ele însele perdele forestiere de protecţie şi preiau funcţiile de protecţie ale acestora."

Deputat: Ilie Neacşu - PRM
Prin renumerotare.

Pentru corectitudinea exprimării gramaticale.

10.
CAPITOLUL III

Identificarea zonelor în care sunt necesare perdele forestiere de protecţie, amplasarea şi înfiinţarea acestora
CAPITOLUL II

Identificarea zonelor în care sunt necesare perdele forestiere de protecţie, amplasarea şi înfiinţarea acestora
Prin corectare.

11.
Art.6– (1) Perdelele forestiere de protecţie a terenurilor agricole se înfiinţează în zonele din Câmpia Română, Câmpia Tisei, Lunca Dunării şi Podişul Dobrogei afectate frecvent de fenomene de secetă. Amplasarea se face pe bază de documentaţii tehnice, de regulă în reţele rectangulare, în mod eşalonat, în ordinea urgenţelor, prioritate având terenurile situate în zonele cele mai aride.

    (2) Perdelele forestiere antierozionale se realizează în toate zonele ţării, pe terenuri aflate în diferite grade de degradare. Procedura de identificare şi de împădurire a terenurilor degradate este prevăzută în Ordonanţa Guvernului nr.81/1998, privind unele măsuri pentru ameliorarea prin împădurire a terenurilor degradate, aprobată, cu modificări, prin Legea nr.107/1999. În această categorie se încadrează şi terenurile cu nisipuri mobile, care necesită lucrări de împădurire pentru fixarea lor.

    (3) Perdelele forestiere pentru protecţia căilor de comunicaţie şi de transport se înfiinţează de o parte sau alta a acestora, pe porţiunile afectate frecvent de depuneri masive de zăpadă.

   (4) Perdelele forestiere pentru protecţia digurilor şi malurilor contra curenţilor, a viiturilor şi a sloiurilor de gheaţă se realizează de-a lungul acestora în aliniamente rectangulare, pe lăţimi şi lungimi diferite în funcţie de orofgrafia terenului, viteza curentului apei, de înălţimea valurilor şi de forţa de împingere a gheţurilor.

    (5) Perdelele forestiere pentru protecţia localităţilor şi a diverselor obiective economice şi sociale se realizează în jurul comunităţilor urbane şi rurale, a unităţilor industriale poluante, a unor obiective economice, sociale, culturale şi strategice. 
Art. 6 devine art. 7, se modifică şi va avea următorul cuprins:

"Art.7– (1) Perdelele forestiere de protecţie a terenurilor agricole se înfiinţează în zonele din Câmpia Română, Câmpia Tisei, Lunca Dunării şi Podişul Dobrogei afectate frecvent de fenomene de secetă. Amplasarea se face pe bază de documentaţii tehnice, de regulă în reţele rectangulare, în mod eşalonat, în ordinea urgenţelor, prioritate având terenurile situate în zonele cele mai aride.

    (2) Perdelele forestiere antierozionale se realizează în toate zonele ţării, pe terenuri aflate în diferite grade de degradare. Procedura de identificare şi de împădurire a terenurilor degradate este prevăzută în Ordonanţa Guvernului nr.81/1998 privind unele măsuri pentru ameliorarea prin împădurire a terenurilor degradate, aprobată, cu modificări şi completări, prin Legea nr.107/1999. În această categorie se încadrează şi terenurile cu nisipuri mobile, care necesită lucrări de împădurire pentru fixarea lor.

    (3) Perdelele forestiere pentru protecţia căilor de comunicaţie şi de transport se înfiinţează, de o parte sau alta a acestora, pe porţiunile afectate frecvent de depuneri masive de zăpadă.

   (4) Perdelele forestiere pentru protecţia digurilor şi malurilor contra curenţilor, a viiturilor şi a sloiurilor de gheaţă se realizează de-a lungul acestora în aliniamente rectangulare, pe lăţimi şi lungimi diferite în funcţie de orografia terenului, viteza curentului apei, de înălţimea valurilor şi de forţa de împingere a gheţurilor.

    (5) Perdelele forestiere pentru protecţia localităţilor şi a diverselor obiective economice şi sociale se realizează în jurul comunităţilor urbane şi rurale, al unităţilor industriale poluante, al unor obiective economice, sociale, culturale şi strategice.
Prin renumerotare.

Pentru exprimare gramaticală corectă.



12.
Art.7– (1) Înfiinţarea perdelelor forestiere de protecţie se fundamentează pe bază de studii întocmite, contra cost, de institute şi staţiuni de cercetare agricolă şi silvică, sub conducerea Academiei de Ştiinţe Agricole şi Silvice “Gheorghe Ionescu Siseşti”.

    (2) Întocmirea documentaţiilor tehnico-economice pentru înfiinţarea perdelelor forestiere de protecţie se face contra cost de Institutul de Cercetări şi Amenajări Silvice, de staţiunile de cercetare din subordinea acestuia, precum şi de alte organe de specialitate.

   (3) Documentaţiile pentru înfiinţarea perdelelor forestiere de protecţie vor cuprinde studii tehnico-economice şi de execuţie, precizând:

   a) planuri de amplasare a perdelelor forestiere de protecţie;

   b) elementele tehnice necesare instalării perdelelor forestiere de protecţie: orientarea, lăţimea şi distanţa dintre perdelele forestiere de protecţie, schemele de plantare, speciile indicate pentru împăduriri;

   c) metode de regenerare, refacere, ameliorare şi îngrijire a perdelelor de protecţie;

   d) investiţia specifică pentru fiecare tip de perdea forestieră de protecţie, precum şi alte date necesare.

    (4) Avizarea documentaţiilor tehnico-economice se face în comisii mixte, la care participă reprezentanţi ai beneficiarilor, ai proiectantului şi executantului, ai ministerelor de resort, ai Academiei de Ştiinţe Agricole şi Silvice “Gheorghe Ionescu Siseşti” şi ai unităţilor administrativ-teritoriale.
Art. 7 devine art. 8, se modifică şi va avea următorul cuprins:

Art.8– (1) Înfiinţarea perdelelor forestiere de protecţie se fundamentează pe bază de studii întocmite, contra cost, de institute şi staţiuni de cercetare agricolă şi silvică, sub conducerea Academiei de Ştiinţe Agricole şi Silvice “Gheorghe Ionescu Şişeşti”.

    (2) Întocmirea documentaţiilor tehnico-economice pentru înfiinţarea perdelelor forestiere de protecţie se face contra cost de Institutul de Cercetări şi Amenajări Silvice, de staţiunile de cercetare din subordinea acestuia, precum şi de alte organe de specialitate.

   (3) Documentaţiile pentru înfiinţarea perdelelor forestiere de protecţie vor cuprinde studii tehnico-economice şi de execuţie, precizând:

   a) planuri de amplasare a perdelelor forestiere de protecţie;

   b) elementele tehnice necesare instalării perdelelor forestiere de protecţie: orientarea, lăţimea şi distanţa dintre perdelele forestiere de protecţie, schemele de plantare, speciile indicate pentru împăduriri;

   c) metode de regenerare, refacere, ameliorare şi îngrijire a perdelelor de protecţie;

   d) investiţia specifică pentru fiecare tip de perdea forestieră de protecţie, precum şi alte date necesare.

    (4) Avizarea documentaţiilor tehnico-economice se face în comisii mixte, la care participă reprezentanţi ai beneficiarilor, ai proiectantului şi executantului, ai ministerelor de resort, ai Academiei de Ştiinţe Agricole şi Silvice “Gheorghe Ionescu Şişeşti” şi ai unităţilor administrativ-teritoriale.
Prin renumerotare.

Pentru denumirea corectă a Academiei.



13.
Art.8– (1) Înfiinţarea perdelelor forestiere de protecţie este obligatorie, atât pentru persoane fizice, cât şi pentru cele juridice, în cazurile în care prin studiile întocmite de instituţiile prevăzute la art.7, alin. (1) se prevede expres necesitatea realizării acestora.

   (2) Perdelele forestiere de protecţie înfiinţate cu acceptul proprietarilor de terenuri agricole şi finanţate cu sursele prevăzute la art.16, rămân în proprietatea acestora.

   (3) În cazurile în care persoanele fizice şi juridice care deţin terenurile agricole, proprietate privată, nu sunt de acord cu executarea lucrărilor de înfiinţare a perdelelor forestiere de protecţie a căror necesitate a rezultat din studiilor întocmite în acest scop, Guvernul, la propunerea ministerelor interesate, va supune Parlamentului propunerea de expropriere prin lege, în regim de urgenţă, pentru utilitate publică, a terenurilor respective, după o dreaptă şi prealabilă despăgubire, prin hotărâre judecătorească.

   (4) În situaţia prevăzută la alin.(3), perdelele forestiere de protecţie astfel înfiinţate fac parte din domeniu public al statului şi vor fi administrate de Regia Naţională a Pădurilor.

 
Alineatele (1), (2), (3) şi (4) ale art. 8 se constituie în art. 9:

"Art.9– (1) Înfiinţarea perdelelor forestiere de protecţie este obligatorie, atât pentru persoane fizice, cât şi pentru cele juridice, în cazurile în care prin studiile întocmite de instituţiile prevăzute la art.8, alin. (1) se prevede expres necesitatea realizării acestora.

   (2) Perdelele forestiere de protecţie înfiinţate cu acceptul proprietarilor de terenuri agricole şi finanţate cu sursele prevăzute la art.18, rămân în proprietatea acestora.

   (3) În cazurile în care persoanele fizice şi juridice care deţin terenurile agricole, proprietate privată, nu sunt de acord cu executarea lucrărilor de înfiinţare a perdelelor forestiere de protecţie a căror necesitate a rezultat din studiile întocmite în acest scop, Guvernul, la propunerea ministerelor interesate, va supune Parlamentului propunerea de expropriere prin lege, în regim de urgenţă, pentru utilitate publică, a terenurilor respective, după o dreaptă şi prealabilă despăgubire, prin hotărâre judecătorească.

   (4) În situaţia prevăzută la alin.(3), perdelele forestiere de protecţie astfel înfiinţate fac parte din domeniu public al statului şi vor fi administrate de Regia Naţională a Pădurilor."

Deputat: Marian Ianculescu  - PSD
Prin renumerotare.

Pentru o mai bună structurare a normei.

14.
Art.8- (5) Terenurile care se împăduresc în scopul realizării de perdele forestiere de protecţie îşi schimbă folosinţa de la categoria actuală la categoria de terenuri cu vegetaţie forestieră situată în afara fondului forestier naţional.

    (6) Schimbarea destinaţiei din teren agricol în teren cu vegetaţie forestieră din afara fondului forestier naţional necesară realizării perdelelor forestiere de protecţie în conformitate cu prevederile prezentei legi, este scutită de orice taxă.
Alineatele (5) şi (6) ale art. 8 devin alin. (1) şi (2) ale art. 10, se modifică şi vor avea următorul cuprins:

"Art.10- (1) Terenurile care se împăduresc în scopul realizării de perdele forestiere de protecţie îşi schimbă folosinţa de la categoria actuală la categoria de terenuri cu vegetaţie forestieră situată în afara fondului forestier naţional.

  (2) Schimbarea folosinţei conform prevederilor de la alin. (1) este scutită de orice taxă."

Deputat: Marian Ianculescu - PSD


Prin renumerotare.

Pentru concizia exprimării.

15.
CAPITOLUL III

Gospodărirea perdelelor forestiere de protecţie
Nemodificat


16.
Art.9– Perdelele forestiere de protecţie sunt supuse unor norme tehnice silvice, având ca finalitate asigurarea gestionării durabile a acestora, în vederea exercitării funcţiilor de protecţie pentru care au fost înfiinţate.
Art. 9 devine art. 11, se modifică şi va avea următorul cuprins:

" Art.11– Perdelele forestiere de protecţie sunt supuse unor norme tehnice silvice, elaborate în condiţiile art.35, având ca finalitate asigurarea gestionării durabile a acestora, în vederea exercitării funcţiilor de protecţie pentru care au fost înfiinţate."

Deputat: Marian Ianculescu - PSD
Prin renumerotare.

Pentru claritatea prevederii legale.

17.
Art.10– (1)  Deţinătorii cu orice titlu de perdele forestiere de protecţie au obligaţia să asigure paza acestora împotriva furturilor, păşunatului neautorizat, să ia măsuri de prevenire şi stingere a incendiilor, să respecte dispoziţiile cu privire la protecţia pădurilor şi circulaţia materialelor lemnoase, cuprinse în Legea 26/1996 a Codului Silvic şi în alte reglementări specifice domeniului, şi să execute lucrările de îngrijire conform normelor tehnice.

    (2) Organele silvice, prefecţii, consiliile judeţene şi locale, unităţile de poliţie, jandarmerie, unităţile şi formaţiunile de pompieri, unităţile Ministerului Apărării Naţionale, potrivit atribuţiunilor ce le revin prin lege, vor sprijini pe deţinătorii de perdele forestiere de protecţie în acţiunile de pază a vegetaţiei forestiere şi de stingere a incendiilor de pădure.

    (3) La solicitarea proprietarilor de perdele forestiere de protecţie, Regia Naţională a Pădurilor, prin unităţile sale teritoriale, va prelua asupra sa paza şi gospodărirea vegetaţiei forestiere respective pe bază de contracte sau convenţii încheiate cu solicitanţii.

   (4) Perdelele forestiere de protecţie înfiinţate pe terenurile care constituie domeniul public sau privat al statului şi ale unităţilor administrativ-teritoriale se administrează de Regia Naţională a Pădurilor prin unităţile sale teritoriale.   
Art. 10 devine art. 12, se modifică şi va avea următorul cuprins:

" Art.12– (1)  Deţinătorii cu orice titlu de perdele forestiere de protecţie au obligaţia să asigure paza acestora împotriva furturilor, păşunatului neautorizat, să ia măsuri de prevenire şi stingere a incendiilor, să respecte dispoziţiile cu privire la protecţia pădurilor şi circulaţia materialelor lemnoase, prevăzute în Legea nr.26/1996 a Codului Silvic şi în alte reglementări specifice domeniului şi să execute lucrările de îngrijire conform normelor tehnice.

    (2) Organele silvice, prefecţii, consiliile judeţene şi locale, unităţile de poliţie, jandarmerie, unităţile şi formaţiunile de pompieri, unităţile Ministerului Apărării Naţionale, potrivit atribuţiunilor ce le revin prin lege, vor sprijini pe deţinătorii de perdele forestiere de protecţie în acţiunile de pază a vegetaţiei forestiere şi de stingere a incendiilor de pădure.

    (3) La solicitarea proprietarilor de perdele forestiere de protecţie, Regia Naţională a Pădurilor, prin unităţile sale teritoriale, va prelua asupra sa paza şi gospodărirea vegetaţiei forestiere respective pe bază de contracte sau convenţii încheiate cu solicitanţii.

   (4) Perdelele forestiere de protecţie înfiinţate pe terenurile care constituie domeniul public sau privat al statului şi ale unităţilor administrativ-teritoriale se administrează de Regia Naţională a Pădurilor prin unităţile sale teritoriale."

Deputat: Ilie Neacşu - PRM
Prin renumerotare.

Pentru respectarea normelor de tehnică legislativă.

18.
Art.11– Reducerea suprafeţei perdelelor forestiere de protecţie, indiferent de forma de proprietate, este interzisă.
Art. 11 devine art. 13, se modifică şi va avea următorul cuprins:

Art.13– Reducerea suprafeţei perdelelor forestiere de protecţie, indiferent de forma de proprietate, este interzisă. Dispoziţiile art. 54 alin. (2) din Legea nr. 26/1996 a Codului Silvic rămân aplicabile."

Deputat:Marian Ianculescu - PSD
Prin renumerotare.

Pentru corelare cu prevederile Codului Silvic.

19.
Art.12– Valorificarea materialului lemnos din perdelele forestiere de protecţie se face de către persoanele prevăzute la art.10 alin.(1).
Art. 12 devine art. 14, se modifică şi va avea următorul cuprins:

" Art.14– Valorificarea materialului lemnos din perdelele forestiere de protecţie se face de către persoanele prevăzute la art.12 alin.(1)."
Prin renumerotare.

20.
Art.13– (1) Recoltarea materialului lemnos din perdelele forestiere de protecţie este permisă numai cu marcarea prealabilă, contra cost, de către ocolul silvic, a arborilor de extras.

    (2) Materialul lemnos subţire, cu diametru sub 10 cm, se va extrage sub îndrumarea personalului silvic, fără marcarea prealabilă a acestuia. 
Art. 13 devine art. 15:

" Art.15– (1) Recoltarea materialului lemnos din perdelele forestiere de protecţie este permisă numai cu marcarea prealabilă, contra cost, de către ocolul silvic, a arborilor de extras.

    (2) Materialul lemnos subţire, cu diametru sub 10 cm, se va extrage sub îndrumarea personalului silvic, fără marcarea prealabilă a acestuia."
Prin renumerotare.

21.
Art.14– Autoritatea publică centrală care răspunde de silvicultură, prin Inspectoratele teritoriale de regim silvic şi cinegetic şi ocoalele silvice ale Regiei Naţionale a Pădurilor organizează controlul asupra modului în care se aplică regulile silvice şi de pază a vegetaţiei forestiere din perdelele forestiere de protecţie, precum şi cele referitoare la circulaţia materialului lemnos rezultat de pe aceste terenuri.
Art. 14 devine art. 16:

" Art.16– Autoritatea publică centrală care răspunde de silvicultură, prin Inspectoratele teritoriale de regim silvic şi cinegetic şi ocoalele silvice ale Regiei Naţionale a Pădurilor, organizează controlul asupra modului în care se aplică regulile silvice şi de pază a vegetaţiei forestiere din perdelele forestiere de protecţie, precum şi cele referitoare la circulaţia materialului lemnos rezultat de pe aceste terenuri."
Prin renumerotare.

22.
Art.15- Păşunatul este interzis în perdelele forestiere de protecţie. Dipoziţiile articolului 37 din legea nr.26/1996 – Codul Silvic rămân aplicabile.
Art. 15 devine art. 17, se modifică şi va avea următorul cuprins:

" Art.17- Păşunatul este interzis în perdelele forestiere de protecţie. Dipoziţiile art.37 din Legea nr.26/1996 a Codului Silvic rămân aplicabile."

Deputat: Marian Ianculescu - PSD
Prin renumerotare.

Pentru respectare normelor de tehnică legislativă.



23.
CAPITOLUL IV

Finanţarea lucrărilor de realizare a Sistemului Naţional al Perdelelor Forestiere de Protecţie
Nemodificat


24.
Art.16- Sursele de finanţare necesare împăduririi terenurilor pentru realizarea pe categorii a Sistemului Naţional al Perdelelor Forestiere de Protecţie, sunt următoarele:

   a) Fondul de ameliorare a fondului funciar, constituit potrivit Legii fondului funciar nr.18/1991, republicată, cu modificările ulterioare, în special pentru perdelele forestiere prevăzute la art.2, lit.a), b), şi e), conform art.94 din Legea nr.26/1996 a Codului Silvic;

   b) alocaţii de la bugetul de stat, conform art.88 din Legea fondului funciar nr.18/1991, republicată, cu modificările ulterioare şi art.94 din Legea nr.26/1996 – Codul Silvic pentru perdelele forestiere de protecţie prevăzute la art.2, lit.a), b) şi e);

   c) alocaţii de la bugetele locale ale comunelor, oraşelor, municipiilor şi judeţelor pentru perdelele forestiere prevăzute la art.2, lit.b), d) şi e);

    d) surse financiare externe nerambursabile, în cadrul programului SAPARD, sau în alte programe, pentru perdelele forestiere de protecţie prevăzute la art.2, LIT.a), b), c) şi e);

   e) credite externe, rambursabile pe termen lung, pentru toate categoriile de perdele forestiere de protecţie prevăzute la art.2;

    f) sponsorizări de la agenţi economici, fundaţii şi altele, pentru toate categoriile de perdele forestiere de protecţie prevăzute la art.2;

    g) contribuţia benevolă a persoanelor fizice sau juridice, interesate de executarea lucrărilor de realizare a perdelelor forestiere de protecţie;

   h) despăgubirile legale, datorate de persoanele fizice sau juridice, vinovate de degradarea solului, stabilite de instanţa competentă la cererea unităţilor locale sau centrale de specialitate în domeniul agriculturii şi silviculturii sau protecţiei mediului, pentru perdelele forestiere de protecţie prevăzute la art.2, lit.b);

   i) surse provenite din Fondul special al drumurilor publice, constituite conform Legii nr.118/1996, cu modificările şi completările ulterioare, pentru perdelele forestiere de protecţie prevăzute la art.2, lit. c);

   j) surse financiare provenite de la agenţi economici care produc pagube mediului înconjurător prin poluare, pentru perdelele forestiere de protecţie prevăzute la art. 2, lit.b) şi e).  
Art. 16 devine art. 18:

" Art.18- Sursele de finanţare necesare împăduririi terenurilor pentru realizarea pe categorii a Sistemului Naţional al Perdelelor Forestiere de Protecţie sunt următoarele:

   a) Fondul de ameliorare a fondului funciar, constituit potrivit Legii fondului funciar nr.18/1991, republicată, cu modificările ulterioare, în special pentru perdelele forestiere prevăzute la art.2 lit.a), b), şi e), conform art.94 din Legea nr.26/1996 a Codului Silvic;

   b) alocaţii de la bugetul de stat, conform art.88 din Legea fondului funciar nr.18/1991, republicată, cu modificările ulterioare şi art.94 din Legea nr.26/1996 a Codului Silvic pentru perdelele forestiere de protecţie prevăzute la art.2 lit.a), b) şi e);

   c) alocaţii de la bugetele locale ale comunelor, oraşelor, municipiilor şi judeţelor pentru perdelele forestiere prevăzute la art.2 lit.b), d) şi e);

    d) surse financiare externe nerambursabile, în cadrul programului SAPARD sau în alte programe, pentru perdelele forestiere de protecţie prevăzute la art.2 lit.a), b), c) şi e);

   e) credite externe, rambursabile pe termen lung, pentru toate categoriile de perdele forestiere de protecţie prevăzute la art.2;

    f) sponsorizări de la agenţi economici, fundaţii şi altele, pentru toate categoriile de perdele forestiere de protecţie prevăzute la art.2;

    g) contribuţia benevolă a persoanelor fizice sau juridice, interesate de executarea lucrărilor de realizare a perdelelor forestiere de protecţie;

   h) despăgubirile legale, datorate de persoanele fizice sau juridice, vinovate de degradarea solului, stabilite de instanţa competentă la cererea unităţilor locale sau centrale de specialitate în domeniul agriculturii şi silviculturii sau protecţiei mediului, pentru perdelele forestiere de protecţie prevăzute la art.2 lit.b);

   i) surse provenite din Fondul special al drumurilor publice, constituite conform Legii nr.118/1996, cu modificările şi completările ulterioare, pentru perdelele forestiere de protecţie prevăzute la art.2 lit. c);

   j) surse financiare provenite de la agenţi economici care produc pagube mediului înconjurător prin poluare, pentru perdelele forestiere de protecţie prevăzute la art. 2 lit.b) şi e)."
Prin renumerotare.

25.
Art.17- Întocmirea studiilor şi documentaţiilor tehnico-economice pentru realizarea perdelelor forestiere prevăzute la art.7 se finanţează din sursele prevăzute la art.16.
Art. 17 devine art. 19, se modifică şi va avea următorul cuprins:

"Art.19- Întocmirea studiilor şi documentaţiilor tehnico-economice pentru realizarea perdelelor forestiere prevăzute la art.8 se finanţează din sursele prevăzute la art.18."
Prin renumerotare.

26.
Art.18- (1) Ministerul Agriculturii, Alimentaţiei şi Pădurilor, împreună cu celelalte ministere interesate în crearea de perdele forestiere de protecţie va întocmi, până la 30 mai al fiecărui an, situaţia fondurilor existente, conform surselor prevăzute la art.16, destinate realizării Sistemului Naţional al Perdelelor Forestiere de Protecţie, pe fiecare tip în parte, pentru anul următor.

    (2) Fondurile necesare pentru finanţarea de la bugetul statului a perdelelor forestiere de protecţie vor fi solicitate anual, până la 30 mai, pentru a fi incluse în bugetul de stat pentru anul următor cu destinaţia respectivă.

   (3) Sumele rămase disponibile la finele anului sunt purtătoare de dobândă şi vor fi utilizate în exerciţiul financiar al anului următor, cu excepţia alocaţiilor de la bugetul de stat.   
Art. 18 devine art. 20, se modifică şi va avea următorul cuprins:

" Art.20- (1) Ministerul Agriculturii, Alimentaţiei şi Pădurilor, împreună cu celelalte ministere interesate în crearea de perdele forestiere de protecţie, va întocmi, până la 30 mai al fiecărui an, situaţia fondurilor existente, conform surselor prevăzute la art.18, destinate realizării Sistemului Naţional al Perdelelor Forestiere de Protecţie, pe fiecare tip în parte, pentru anul următor.

    (2) Fondurile necesare pentru finanţarea de la bugetul statului a perdelelor forestiere de protecţie vor fi solicitate anual, până la 30 mai, pentru a fi incluse în bugetul de stat pentru anul următor cu destinaţia respectivă.

   (3) Sumele rămase disponibile la finele anului sunt purtătoare de dobândă şi vor fi utilizate în exerciţiul financiar al anului următor, cu excepţia alocaţiilor de la bugetul de stat."


27.
Art.19- Ministerul Agriculturii, Alimentaţiei şi Pădurilor va aloca, prioritar, în fiecare an, prin programul SAPARD, precum şi prin alte programe, fondurile necesare realizării perdelelor forestiere de protecţie a câmpului agricol, pentru prevenirea şi combaterea fenomenului de secetă şi al deşertificării. 
Art. 19 devine art. 21, se modifică şi va avea următorul cuprins:

" Art.21- Ministerul Agriculturii, Alimentaţiei şi Pădurilor va aloca în fiecare an fondurile necesare realizării perdelelor forestiere de protecţie a terenurilor agricole, pentru prevenirea şi combaterea fenomenului de secetă şi al deşertificării."

Deputat: Victor Neagu - PSD

Deputat: Adrian Ionel - PSD

Deputat: Mihai Nicolescu - PSD
Prin renumerotare.

Pentru a nu limita sursele de finanţare .

28.
CAPITOLUL V

Răspunderi şi sancţiuni
Nemodificat


29.
Art.20- Încălcarea prevederilor prezentei legi atrage, după caz, răspunderea disciplinară, materială, civilă, contravenţională sau penală a persoanei vinovate, potrivit legii. 
Art. 20 devine art. 22:

"Art.22- Încălcarea prevederilor prezentei legi atrage, după caz, răspunderea disciplinară, materială, civilă, contravenţională sau penală a persoanei vinovate, potrivit legii."
Prin renumerotare.

30.
Art.21- Ocuparea fără drept, în întregime sau în parte, a perdelelor forestiere de protecţie precum şi distrugerea, degradarea sau mutarea semnelor de hotar, a împrejurimilor ori a reperelor de marcare, se pedepsesc cu închisoare de la 3 luni la 3 ani sau cu amendă. 
Art. 21 devine art. 23:

" Art.23- Ocuparea fără drept, în întregime sau în parte, a perdelelor forestiere de protecţie, precum şi distrugerea, degradarea sau mutarea semnelor de hotar, a împrejurimilor ori a reperelor de marcare se pedepsesc cu închisoare de la 3 luni la 3 ani sau cu amendă."
Prin renumerotare.

31.
Art.22- Distrugerea, degradarea sau aducerea în stare de neîntrebuinţare prin incendiere a perdelelor forestiere de protecţie constituie infracţiune de distrugere calificată care a avut ca urmare un dezastru şi se pedepseşte potrivit dispoziţiilor prevăzute în Codul penal. 
Art. 22 devine art. 24:

" Art.24- Distrugerea, degradarea sau aducerea în stare de neîntrebuinţare prin incendiere a perdelelor forestiere de protecţie constituie infracţiune de distrugere calificată care a avut ca urmare un dezastru şi se pedepseşte potrivit dispoziţiilor prevăzute în Codul penal."
Prin renumerotare.

32.
Art.23- (1) Tăierea sau scoaterea din rădăcini, fără drept, de arbori, puieţi sau lăstari din perdelele forestiere de protecţie, indiferent de forma de proprietate, de către proprietari, deţinători sau de către oricare altă persoană, dacă valoarea pagubei este de peste 5 ori mai mare decât preţul mediu al unui metru cub de masă lemnoasă pe picior, sau dacă valoarea este sub această limită, dar fapta a fost săvârşită de cel puţin două ori în interval de doi ani, se pedepseşte cu închisoare de la 6 luni la 4 ani sau cu amendă.

    (2) Dacă fapta comisă în condiţiile prevăzute la alin.(1) a avut ca urmare o pagubă în valoare de peste 20 de ori mai mare decât preţul mediu al unui metru cub de masă lemnoasă pe picior, pedeapsa este închisoare de la 1 an la 5 ani.

   (3) Când fapta a avut ca urmare o pagubă în valoare de peste 50 de ori mai mare decât preţul mediu al unui metru cub de masă lemnoasă pe picior, pedeapsa este închisoare de la 2 la 7 ani.

   (4) Maximul pedepselor prevăzute la alin.(1), (2) şi (3) se majorează cu 3 ani în cazul în care faptele au fost săvârşite în următoarele împrejurări:

    a) de două sau mai multe persoane împreună;

   b) de o persoană având asupra sa o armă sau substanţe chimice periculoase;

   c) în timpul nopţii;

   d) în arii forestiere protejate.

   (5) Tentativa se pedepseşte.
Art. 23 devine art. 25:

" Art.25- (1) Tăierea sau scoaterea din rădăcini, fără drept, de arbori, puieţi sau lăstari din perdelele forestiere de protecţie, indiferent de forma de proprietate, de către proprietari, deţinători sau de către oricare altă persoană, dacă valoarea pagubei este de peste 5 ori mai mare decât preţul mediu al unui metru cub de masă lemnoasă pe picior sau dacă valoarea este sub această limită, dar fapta a fost săvârşită de cel puţin două ori în interval de doi ani, se pedepseşte cu închisoare de la 6 luni la 4 ani sau cu amendă.

    (2) Dacă fapta comisă în condiţiile prevăzute la alin.(1) a avut ca urmare o pagubă în valoare de peste 20 de ori mai mare decât preţul mediu al unui metru cub de masă lemnoasă pe picior, pedeapsa este închisoare de la 1 an la 5 ani.

   (3) Când fapta a avut ca urmare o pagubă în valoare de peste 50 de ori mai mare decât preţul mediu al unui metru cub de masă lemnoasă pe picior, pedeapsa este închisoare de la 2 la 7 ani.

   (4) Maximul pedepselor prevăzute la alin.(1), (2) şi (3) se majorează cu 3 ani în cazul în care faptele au fost săvârşite în următoarele împrejurări:

    a) de două sau mai multe persoane împreună;

   b) de o persoană având asupra sa o armă sau substanţe chimice periculoase;

   c) în timpul nopţii;

   d) în arii forestiere protejate.

   (5) Tentativa se pedepseşte."


Prin renumerotare.

33.
Art.24- (1) Prevederile prezentei legi se completează cu dispoziţiile art. 106-115 din Legea fondului funciar nr.18/1991, republicată, art.98-100, art.102 şi art.104-107 din Legea nr.26/1996 – Codul Silvic, precum şi cu prevederile din Legea nr.31/2000 privind stabilirea şi sancţionarea contravenţiilor silvice.

    (2) Contravenţiilor prevăzute în Legea nr.31/2000 privind stabilirea şi sancţionarea contravenţiilor silvice le sunt aplicabile prevederile Ordonanţei Guvernului nr.2/2001 privind regimul juridic al contravenţiilor.

    (3)  Amenzile se fac venit la bugetul statului.
Art. 24 devine art. 26, se modifică şi va avea următorul cuprins:

" Art.26- (1) Prevederile prezentei legi se completează cu dispoziţiile art. 106-115 din Legea fondului funciar nr.18/1991, republicată, cu modificările şi completările ulterioare, art.98-100, art.102 şi art.104-107 din Legea nr.26/1996 a Codului Silvic, precum şi cu prevederile din Legea nr.31/2000 privind stabilirea şi sancţionarea contravenţiilor silvice.

    (2) Contravenţiilor prevăzute în Legea nr.31/2000 privind stabilirea şi sancţionarea contravenţiilor silvice le sunt aplicabile prevederile Ordonanţei Guvernului nr.2/2001 privind regimul juridic al contravenţiilor.

    (3)  Amenzile se fac venit la bugetul statului."
Prin renumerotare.



34.
CAPITOLULVI

Dispoziţii finale
Nemodificat


35.
Art.25- Ministerul Agriculturii, Alimentaţiei şi Pădurilor se desemnează ministerul coordonator al programului de realizare a Sistemului Naţional al Perdelelor Forestiere de Protecţie, în care sens colaborează cu Academia de Ştiinţe Agricole şi Silvice “Gheorghe Ionescu Siseşti”, institutele şi staţiunile de cercetare agricolă şi silvică, Agenţia Domeniilor Statului, Regia Naţională a Pădurilor, cu structurile silvice din teritoriu, precum şi alte instituţii interesate.
Art. 25 devine art. 27, se modifică şi va avea următorul cuprins:

" Art.27- Ministerul Agriculturii, Alimentaţiei şi Pădurilor este minister coordonator al Programului de realizare a Sistemului Naţional al Perdelelor Forestiere de Protecţie, în care sens colaborează cu Ministerul Administraţiei Publice, Ministerul Lucrărilor Publice, Transporturilor şi Locuinţei, Academia de Ştiinţe Agricole şi Silvice “Gheorghe Ionescu Şişeşti”, institutele şi staţiunile de cercetare agricolă şi silvică, Agenţia Domeniilor Statului, Regia Naţională a Pădurilor, cu structurile silvice din teritoriu, precum şi alte instituţii şi agenţi economici interesaţi."

Deputat: Marian Ianculescu - PSD
Prin renumerotare.

Realizarea Sistemului Naţional al Perdelelor Forestiere de Protecţie reprezintă o cauză de interes naţional.

36.
Art.26- La nivelul judeţelor, în care urmează să se creeze reţele de perdele forestiere de protecţie, se înfiinţează comandamente judeţene sub responsabilitatea directă a prefecţilor, constituite din conducerile direcţiilor generale judeţene pentru agricultură şi industrie alimentară, a direcţiilor silvice judeţene, a altor instituţii interesate, precum şi primarii consiliilor locale, care vor analiza periodic stadiul realizării programului anual de înfiinţare a perdelelor forestiere de protecţie la nivel de localitate, respectiv la nivel de judeţ. 
Art. 26 devine art.28, se modifică şi va avea următorul cuprins:

" Art.28- La nivelul judeţelor, în care urmează să se creeze reţele de perdele forestiere de protecţie, se înfiinţează comandamente judeţene sub responsabilitatea directă a prefecţilor, constituite din conducerile direcţiilor generale judeţene pentru agricultură şi industrie alimentară, ale direcţiilor silvice judeţene, ale altor instituţii interesate, precum şi primarii localităţilor, care vor analiza periodic stadiul realizării programului anual de înfiinţare a perdelelor forestiere de protecţie la nivel de localitate, respectiv la nivel de judeţ."
Prin renumerotare.

Pentru corectitudinea exprimării.

37.
Art.27- Componenţa, modul de funcţionare şi atribuţiile structurilor prevăzute la art.25 şi art.26 se va stabili prin Hotărâre de Guvern, în termen de 60 de zile de la intrarea în vigoare a prezentei legi.
Art. 27 devine art. 29, se modifică şi va avea următorul cuprins:

" Art.29- Componenţa, modul de funcţionare şi atribuţiile structurilor prevăzute la art.27 şi art.28 se vor stabili prin Hotărâre de Guvern, în termen de 60 de zile de la intrarea în vigoare a prezentei legi."
Prin renumerotare.

Pentru o exprimare gramticală corectă.

38.
Art.28- Guvernul, la propunerea Ministerului Agriculturii, Alimentaţiei şi Pădurilor va lua măsuri pentru adaptarea structurii şi activităţii Regiei Naţionale a Pădurilor în teritoriu în vederea realizării Sistemului Naţional al Perdelelor Forestiere de Protecţie.
Art. 28 devine art. 30:

" Art.30- Guvernul, la propunerea Ministerului Agriculturii, Alimentaţiei şi Pădurilor, va lua măsuri pentru adaptarea structurii şi activităţii Regiei Naţionale a Pădurilor în teritoriu în vederea realizării Sistemului Naţional al Perdelelor Forestiere de Protecţie."
Prin renumerotare.

39.
Art.29- Autoritatea publică centrală care răspunde de silvicultură şi agricultură va raporta, anual, Guvernului situaţia identificării şi împăduririi terenurilor destinate realizării Sistemului Naţional al Perdelelor Forestiere de Protecţie.
Art. 29 devine art. 31:

"Art.31- Autoritatea publică centrală care răspunde de silvicultură şi agricultură va raporta, anual, Guvernului situaţia identificării şi împăduririi terenurilor destinate realizării Sistemului Naţional al Perdelelor Forestiere de Protecţie."
Prin renumerotare.

40.
Art.30- Pentru terenurile pe care se realizează perdele forestiere de protecţie, deţinătorii acestora nu datorează taxele şi impozitele prevăzute de dispoziţiile legale.
Art. 30 devine art. 32:

" Art.32- Pentru terenurile pe care se realizează perdele forestiere de protecţie, deţinătorii acestora nu datorează taxele şi impozitele prevăzute de dispoziţiile legale."
Prin renumerotare.

41.
Art.31- Deţinătorii de terenuri împădurite în condiţiile prezentei legi, vor asigura cu continuitate, după închiderea stării de masiv, pe cheltuială proprie, lucrările de îngrijire, pază şi protecţia vegetaţiei forestiere, cu respectarea normelor tehnice silvice pentru această categorie.
Art. 31 devine art. 33:

"Art.33- Deţinătorii de terenuri împădurite în condiţiile prezentei legi, vor asigura cu continuitate, după închiderea stării de masiv, pe cheltuială proprie, lucrările de îngrijire, pază şi protecţia vegetaţiei forestiere, cu respectarea normelor tehnice silvice pentru această categorie."
Prin renumerotare.

42.
Art.32- Perdelele forestiere de protecţie, realizate pe terenuri obţinute prin expropriere pentru utilitate publică, devin parte a vegetaţiei forestiere din afara fondului forestier, domeniul public al statului. 
Art. 32 devine art. 34:

" Art.34- Perdelele forestiere de protecţie, realizate pe terenuri obţinute prin expropriere pentru utilitate publică, devin parte a vegetaţiei forestiere din afara fondului forestier, domeniul public al statului."
Prin renumerotare.

43.
Art.33- Autoritatea publică centrală care răspunde de silvicultură, va elabora, în termen de 60 zile de la intrarea în vigoare a prezentei legi, norme tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie.
Art. 33 devine art. 35:

"Art.35- Autoritatea publică centrală care răspunde de silvicultură va elabora, în termen de 60 de zile de la intrarea în vigoare a prezentei legi, norme tehnice silvice pentru înfiinţarea, îngrijirea şi conducerea vegetaţiei forestiere din perdelele forestiere de protecţie."
Prin renumerotare.

44.
Art.34- Prezenta lege intră în vigoare la 60 de zile de la publicarea ei în Monitorul Oficial al României, Partea I.
Art. 34 devine art. 36:

"Art.36- Prezenta lege intră în vigoare la 60 de zile de la publicarea ei în Monitorul Oficial al României, Partea I."
Prin renumerotare.


                  Preşedinte,









       Secretar,



   Ilie NEACŞU








             Victor NEAGU

Întocmit: Experţi parlamentari,

                Anton Păştinaru

                Aneta Barbu

